XII 
Praeterea non neglexi, plantas huc pertinentes e 
magna Flora Fluminensi seduli Mariani a Conceptione Vel- 
loso diligenter allegare, si quidem de nomine plantarum 
depictarum nihil ambigebatur. 
Ex reliquis scriptis hic nonnisi pauca quaedam lau- 
davi, quum nequaquam in animo esset, ut historiam litte- 
rariam de Brasiliensibus plantis medicis agentem integram 
hie comprehenderem; illud ea parte Florae Brasiliensis, 
quam supra memoravi, mihi reservandum existumavi, ad 
quam, perfecto opere de Palmarum historia, denuo vires 
meas convertam. 
Denique illos viros, quorum est de hoc libello facere 
judicium , ut magnae difficultatis molestiarumque, quas se- 
eum íulit, memores benigne in illum animadvertant, roga- 
tos velim. 
